വിവാദമായ ശബരിമല ചെമ്ബോലയ്ക്ക് 300 വര്ഷത്തെ പഴക്കം , ഉറപ്പ് പറഞ്ഞ് പുരാവസ്തു കച്ചവടക്കാരന് ഗോപാലകൃഷ്ണന് കൊച്ചി: മോന്സന്റെ കൈയിലുണ്ടായിരുന്ന ശബരിമല ചെമ്ബോലയ്ക്ക് 300 വര്ഷത്തെ പഴക്കമുണ്ടെന്ന വസ്തുത വെളിപ്പെടുത്തി തൃശൂരിലെ പുരാവവസ്തു കച്ചവടക്കാരന്. മോന്സന്റെ സുഹൃത്തായ സന്തോഷിന് താനാണ് ചെമ്ബോല കൈമാറിയതെന്നും പരിശോധനയില് 300 വര്ഷം പഴക്കമുണ്ടെന്ന് ഉറപ്പ് വരുത്തിയിരുന്നതായും തൃശൂര് സ്വദേശിയായ ഗോപാലകൃഷ്ണന് പറഞ്ഞു. അമ്ബലത്തിലെ വെടിവഴിപാടും നാളികേര വഴിപാടും ഒരു പ്രത്യേക വ്യക്തിയെ ഏല്പ്പിച്ചു എന്നതാണ് ചെമ്ബോലയിലെ ഉളളടക്കമെന്നും ഗോപാലകൃഷ്ണന് പറയുന്നു. തൃശൂരിലെ ഫിലാറ്റലിക് ക്ലബിലെ ഒരാളില് നിന്ന് പണം കൊടുത്തു വാങ്ങിയ ചെമ്ബോല പണം വാങ്ങി താന് സന്തോഷിന് വില്ക്കുകയായിരുന്നുവെന്നും അദ്ദേഹം പറയുന്നു. ഫിലാറ്റലിക് ക്ലബിലെ ഒരംഗം ചെമ്ബോല പരിശോധിച്ച് പഴക്കം ഉറപ്പുവരുത്തിയെന്നും ഇദ്ദേഹം പുരാവസ്തു വിദഗ്ദ്ധനാണെന്നും ഗോപാലകൃഷ്ണന് അവകാശപ്പെട്ടു. അതേസമയം, മോന്സണെ നേരിട്ട് പരിചയമില്ലെന്നും രണ്ട് കൊല്ലം മുന്പ് സന്തോഷിനാണ് ചെമ്ബോല നല്കിയതെന്നും ഗോപാലകൃഷ്ണന് പറഞ്ഞു. Tags Gopalakrishnan archeolagy sabarimala chembola shortlink